अल्फ्रेद नोबेल

अल्फ्रेद बर्नदार्द नोबेल (अक्टोबर २१, सन् १८३३- डिसेम्बर १० सन् १८९६) छम्ह स्विदिश केमिस्त, इन्जिनियर, इनोभेतर, व ल्वाभः दयेकिम्ह मनु ख। वय्‌कलं दाइनामाइत आविष्कार यानादिल। नोबेलं बोफोर्स नं थःगु अधीनय् लाकादिल गुकियात वय्‌कलं पुलांगु नः व स्तिल दयेकिगु कम्पनीं तोप व मेमेगु ल्वाभः दयेकिगु कम्पनीइ हिलादिल। नोबेलया नामय् ३५० थीथी प्यातेन्त दयाच्वन गुकिलि दकलय् नांजाःगु धाःसा दाइनामाइत हे ख। वय्‌कलं थःगु ध्यबा सीधुंका नोबेल सिरपाया निंतिं छ्यलादिल। नोबेलियम धाःगु सिन्थेतिक तत्त्वया नां वय्‌कःया नामं हे तःगु ख। वय्‌कःया नां आधुनिक कम्पनी दसु Dynamit Nobel व Akzo Nobelय् नं खनेछिं। थ्व कम्पनीत वय्‌कःया थःगु हे कम्पनीं दयावःगु कम्पनीत ख।

स्वयादिसँ
 नोबेल सिरपा

पुचः:अल्फ्रेद नोबेल
पुचः:नोबेल सिरपा
पुचः:जीवनी